**Politológia**

**BKS1115 (2022/2023. tanév, I. szemeszter)**

**A tantárgy elsajátításának célja:**

A kurzus célja, hogy megismertesse a hallgatókat a politikatudomány kialakulásával, intézményesülésével, elméleti alapvetéseivel, gyakorlati aspektusaival, továbbá a politika rendszerszintű jellemzőivel. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató ismeri a politika intézményes világát, a helyi társadalom, a nemzeti és nemzetközi viszonyok hierarchikus rendszerét, az érdek és értékviszonyok sokféleségét. Képesség: a hallgató képes alapvető fogalmak érdekek, értékek felismerésére és rendszerezésére, érdekérvényesítésre és érdekképviseletre. Attitűd: a hallgatót konszenzusra törekvő és adekvát konfliktuskezelési stratégia jellemzi; toleráns, a különbözőséget elfogadó magatartást valósít meg. Autonómia és felelősség: a hallgató szuverén állampolgárként, produktív értelmiségiként tekint a közügyekre és a közélet kérdéseire, a politikai rendszer objektív tényezőire a hazai és a nemzetközi szinten jelentkező folyamatok kapcsán.

**Tantárgyi tematika és félévi követelményrendszer:**

1. Bevezetés a politikatudományba.
2. A politológia alapfogalmai: hatalom, uralom, befolyás, konszenzus, konfliktus, legitimitás.
3. A politika intézményes világa, politikai rendszerek, demokráciák és diktatúrák I.
4. A politika intézményes világa, politikai rendszerek, demokráciák és diktatúrák II.
5. A hatalommegosztás elvei, intézményei. A többszintű kormányzás összefüggései.
6. A mai magyar politikai rendszer alakulása a rendszerváltástól napjainkig.
7. A politikai kultúra és politikai szocializáció hazai és nemzetközi tendenciái.
8. Írásbeli esszé. (11. 07.)
9. Pártok, pártrendszerek, választási rendszerek, érdekképviseleti szervek.
10. Politikai kommunikáció, PR és politikai marketing, médiapolitika, professzionális technikák.
11. A közpolitika struktúráinak jellemzői. Polity-policy-politics. Közpolitikai területek elemzése.
12. Globalizáció és nemzetközi rendszer, biztonságpolitikai területek, geopolitikai és világpolitikai kérdések elemzése.
13. Nemzetközi kapcsolatok rendszere; kitekintés az Európai Unió szupranacionális struktúráira
14. Magyarország az Európai Unióban: történeti és jelenkori kontextusok.

**A foglalkozáson történő részvétel:** az előadások a képzés szerves részét képezik, így az egyetem elvárja a hallgatói részvételt az előadásokon. (TVSz 8.§ 1.)

**Félévi követelmény:** az elméleti kurzus kollokviummal zárul, melynek sikeres teljesítésével a hallgató 3 kreditet szerez. A vizsgára bocsátás feltétele: egy esszé eredményes megírása, benyújtása.

**A vizsgára bocsátás feltétele:** egy írásbeli esszé sikeres teljesítése.

**A vizsga típusa:** írásbeli.

**Az érdemjegy kialakításának módja, az értékelés ütemezése:** avizsgajegyet az írásbeli esszé (11.07.) és a vizsgaidőszakban teljesített írásbeli vizsga átlaga határozza meg. Az elégtelen írásbeli részeredmény kizárja a másik írásbeli rész megkezdését. Elégtelen részeredmény teljesítésére a szorgalmi időszak utolsó hetében biztosítok lehetőséget.

**Szakirodalom:**

Bihari Mihály: Politológia – a politika és a modern állam. Pártok és ideológiák. Budapest, Nemzedékek Tudása Tankönyvkiadó, 2013.

Bihari Mihály – Pokol Béla: Politológia. Budapest, Universitas, 2008.

Boda Zsolt: Ki dönt? Kormányzati stílusok és közpolitikai változás Magyarországon. Budapest, Gondolat Kiadó, 2020.

Fisichella, Domenico: A politikatudomány alapvonalai. Budapest, Osiris, 2006.

John, Peter: Analyzing public policy. New York - London, Routledge, 2012.

Körösényi András (szerk.): A magyar politikai rendszer – negyedszázad után. Budapest, Osiris, 2015.

Körei László: A globális kapitalizmus dimenziója és kritikai interpretációi. In: N. Szabó József (szerk.): Gazdasági és Társadalomtudományi Közlemények. Nyíregyházi Főiskola, Bessenyei Könyvkiadó, Nyíregyháza. 2012. IV. évfolyam, 2. szám, 296.

Rod, Hauge – Martin, Harrop – John McCormick: Összehasonlító kormányzattan és politikatudomány. Budapest, Ludovika Egyetemi Kiadó, 2021.

**Nyíregyháza, 2022. augusztus 29. Körei László**

 **Nyíregyházi Egyetem**

 **Történettudományi és Filozófia Intézet**

 **egyetemi oktató, tanársegéd, PhD-doktorandusz**